Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 1 Pv 669/12/6613	Žiar nad Hronom, 24.1.2013
EEČ : 2-52-39-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	ako zákonný otec maloletých detí XXXXX, nar. XXXXX a XXXXX, nar. XXXXX, hoci bol rozsudkom Okresného súdu Žiari nad Hronom sp. zn. 8P 258/2011 zaviazaný prispievať na výživu Dominiky sumou 90 € mesačne a na výživu Miroslavy sumou 80 € mesačne k rukám matky XXXXX, bytom XXXXX, XXXXX, od 01.04.2012 do súčasnej doby, túto povinnosť bezdôvodne neplnil, čím zapríčinil dlh na výživnom vo výške 475,74 € a tohto konania sa dopustil, hoci bol trestným rozkazom Okresného súdu XXXXX sp. zn. 1T 34/10, právoplatným dňa 06.03.2010, odsúdený za prečin zanedbania povinnej výživy podľa § 207 ods.1, ods.3 písm. a), písm. b) Trestného zákona k trestu odňatia slobody v trvaní 16 mesiacov so zaradením do ústavu na výkon trestu s minimálnym stupňom stráženia.
lebo zanikla trestnosť činu
Odôvodnenie:
	Uznesením vyšetrovateľa Okresného riaditeľstva PZ, odboru kriminálnej polície XXXXX ČVS:ORP-630/OVK-ZH-2012 zo dňa 14.12.2012 bolo začaté trestné stíhanie a vznesené obvinenie XXXXX za prečin zanedbania povinnej výživy podľa § 207 ods.1, ods.3 písm. c) Trestného zákona na tom skutkovom základe, že ako zákonný otec maloletých detí XXXXX, nar. XXXXX a XXXXX, nar. XXXXX, hoci bol rozsudkom Okresného súdu Žiari nad Hronom sp. zn. 8P 258/2011 zaviazaný prispievať na výživu Dominiky sumou 90 € mesačne a na výživu Miroslavy sumou 80 € mesačne k rukám matky XXXXX, bytom XXXXX, XXXXX, od 01.04.2012 do začatia trestného stíhania, túto povinnosť bezdôvodne neplnil, čím zapríčinil dlh na výživnom vo výške 422,44 € a tohto konania sa dopustil, hoci bol trestným rozkazom Okresného súdu XXXXX sp. zn. 1T 34/10, právoplatným dňa 06.03.2010, odsúdený za prečin zanedbania povinnej výživy podľa § 207 ods.1, ods.3 písm. a), písm. b) Trestného zákona k trestu odňatia slobody v trvaní 16 mesiacov so zaradením do ústavu na výkon trestu s minimálnym stupňom stráženia.

	XXXXX vo svojej výpovedi uviedol, že si je vedomý dlhu na výživnom a dňa 12.01.2013 poukázal k rukám matky detí XXXXX sumu 526 €, čím uhradil dlh na výživnom od apríla 2012 do januára 2013. Svedkyňa a poškodená XXXXX potvrdila, že dňa 14.01.2013 uvedenú sumu prevzala. Uviedla, že obv. XXXXX jej dlhuje výživné za predchádzajúce obdobie od marca 2011 do februára 2012, kedy bol evidovaný ako nezamestnaný a preukázal, že sa snažil nájsť si zamestnanie.

	Podľa § 86 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom k tomu, že obv. XXXXX dodatočne uhradil dlh na výživnom v plnej výške, jeho čin nemal trvalo nepriaznivé následky, zanikla trestnosť činu, preto bolo potrebné zastaviť trestné stíhanie, ktoré sa proti nemu viedlo.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Reptišová
prokurátorka